b'\n_START_ARTICLE_\nHobbiten: Femh\xc3\xa6rerslaget\n_START_SECTION_\nHandling\n_START_PARAGRAPH_\nEtter at dragen Smaug forlater Lonely Mountain, aner innbyggerne i Laketown at fare er p\xc3\xa5 vei. Dverger, alver, mennesker og orker g\xc3\xa5r dermed til krig. Bilbo ser at Thorin er i ferd med \xc3\xa5 bli gal, og pr\xc3\xb8ver \xc3\xa5 hjelpe ham. Imens blir Gandalf reddet fra Necromancer, og de som redder ham innser hvem Necromancer egentlig er.\n_START_SECTION_\nPopularitet og \xc3\xb8konomi\n_START_PARAGRAPH_\nFemh\xc3\xa6rslaget innbrakte 956 millioner dollar p\xc3\xa5 verdensbasis, hvorav 255 millioner i USA alene. Den ble den nest mest innbringende filmen p\xc3\xa5 verdensbasis i 2014 (kun forbig\xc3\xa5tt av Transformers: Age of Extinction). Den innbrakte omtrent like mye som Smaugs \xc3\xb8demark (958 millioner dollar), men mindre enn En uventet reise (1,02 mrd dollar)._NEWLINE_Den kan nevnes at den innbrakte ytterligere $77,6 millioner p\xc3\xa5 DVD-salg i USA i l\xc3\xb8pet av 2015._NEWLINE_Produksjonskostnadene er estimert til $300 millioner.\n_START_SECTION_\nAnmelderne\n_START_PARAGRAPH_\nDen fikk blandet mottakelse av anmelderne, noe som gjenspeiles i at den har oppn\xc3\xa5dd 59\xc2\xa0% p\xc3\xa5 Rotten Tomatoes. Til sammenligning har En uventet reise f\xc3\xa5tt 65\xc2\xa0% og Smaugs \xc3\xb8demark 74\xc2\xa0%. _NEWLINE_Aftenposten og VG gav den terningkast fem, Filmpolitiet og Bergens Tidene gav den fire, mens Dagbladet gav den to.\n_START_SECTION_\nPriser\n_START_PARAGRAPH_\nDen ble bel\xc3\xb8nnet med to Saturn Awards, blant annet i klassen beste fantasyfilm.\n_START_SECTION_\nAnnet\n_START_PARAGRAPH_\nOriginalversjonen varer i 2 timer og 24 minutter, men det er ogs\xc3\xa5 utgitt en utvidet versjon som varer i 2 timer og 44 min.'